
DISSERTATIO  INAUGURA  LIS, 


QU.EDAM  DE 

FABRICA  OCULI 

COMPLECTENS. 


Russell  P.  Hughes  Auctore. 


Sensus  hominibus  donati  sunt,  res  externas  cog¬ 
noscerent  inter  se  commercium  instituere:  videmus 
omnia  animalia  pro  tali  commercio  plus  minusve 
aptata  possidere  ;  igitur  decet  ab  Homine  opere 
nobilissimo  ad  Polypum,  naturam  benignam,  huic 
organa  tam  bene  perfecta,  et  illi  tam  obscura  sed 
haud  inutilia  praebentem,  admirari.  In  caeteris 
animalibus  (homine  exempto)  unius  sensus  mag¬ 
na  perfectio  pro  renumeratione  alterius  non  tam 

acuti  suppeditatur ;  sed  in  hominibus  multum 
disputandum  est,  quo  sensu  cum  minima  injuria 
possent  privari,  aut  ubi  privatus  maxima  tristitia 
lamentari  debuerit.  Etsi  de  singulis  sensibus  at¬ 
que  eorum  voluptatibus  multum  memorari  potest, 
etsi  rosa  odorifera  unum  delectet,  et  mollis  tex¬ 
tura  foliorum  alterum,  etsi  auris  tonis  ex  cytha- 
rae  modulatis,  atque  palatum  saporis  sensationi- 
bus  cito  consumendis,  voluptate  afficiantur,  ta¬ 
men  de  hac  re,  inter  varias  sentiendi  faculta¬ 
tes  variasque  quas  dant  voluptates,  sensu  Visus, 
gaudium  stabilius,  laetitia  securior  menti  animoque 
praebetur. 

Consideremus  quotquot  res  et  eae  maximi  mo¬ 
menti  per  hanc  fabricam  tam  exiguam  peraguntur, 
et  quotquot  inventiones  mortalibus  utilia  in  aper¬ 
tum  proferuntur, mare  sine  semita  transgredi,  side¬ 
rum  cursus  motusque  persequi,  et  ante  omnia  ejus 
penetranti  intuitu  latebras  animi  nudari,  et  quam- 
quam  lingua  speciosa  diceret,  oculus  doli  conscius 
falsa  declarabit. 

AN  ATOMI  A  OCULI. 

Oculi  in  parte  corporis  maxime  sublata  siti 
sunt,  nec  aliter  positis  melius  inspicere  atque 
propria  formatione  orbitorum  ita  se  derigere 
possint,  ut  ea  a  latere  locata,  capite  immoto,  plane 
videantur.  Praeterea  in  orbitis  jacent,  multo 
adipe  circumfuso,  quo  modo,  omnes  motus  volven¬ 
tes  facile  perficiuntur.  Oculus  ipse  est  prope 

.  V 

sphaericus ;  longitudo  omnium  diametrorum  pa¬ 
rum  differt.  Diameter  a  parte  posteriori,  ad  an¬ 
teriorem,  longitudinem  maximam,  transversus  et 
verticalis  minimam,  habet.  Oculus  de  membra¬ 
nis  et  humoribus  constat  Membranorum  exter¬ 
norum  sunt  duae,  Sclerotica  et  Cornea,  Haec 
quatuor  quintas-partes  globi  facit,  illa  residuam 
quintam  explet :  protinus,  sed  interne,  Choroidea 
et  Retina  et  Iris  videantur;  dum  humores,  vitreus, 
crystallinus  et  aqueus  in  medio  oculi  locum  te¬ 
nent  : — de  quibus  partibus  separatim  ac  breviter 
tractabo. 

TUNICA  SCLEROTICA. 

Sclerotica,  a  duritie  dicta,  Graecis  nsgurosi- 
d?}$9  recentioribus  et  praecipue  Gallis,  Cornea  quo¬ 
que  appellatur ;  qui  illam  in  duas  partes  distin¬ 
guunt,  Opacam  Corneam,  quae  nostra  est  Sclero¬ 
tica,  et  Pellucidam,  quae  Cornea  proprie  dicitur. 
Haec  externa  tunica  posteriores  quatuor  quintas 
partes  oculi  tenet,  et  ejus  densitate  partes  subji¬ 
cientes,  fortiter  defendit.  Anteriore  parte  ex- 
cissa,  formam  sphaericam  habet.  Interne  mem¬ 
branae  choroideae  convenit,  et  ab  ea,  cura  atque 
auxilio  instrumenti  quod  Anglice  dicitur  “  blow- 
pipe ,”  separatur  :  ad  anteriorem  partem  scleroticae, 
est  alterum  foramen,  cujus  margo  interna  est  ita 
constructa  ut,  similis  capsulae  horologii  vitrum  te¬ 
nenti,  sic  haec  corneam  habet.  Porro  plurima 
foramina  sed  nullius  momenti  in  superficiem  ob¬ 
servantur  ;  eorum  usus  transitui  nervorum  et  ra¬ 
musculorum  sanguinis  ministrant.  Membrana 
sclerotica,  secundum  Bichat,  est  fibrosa,  et  habet 
texturam  duram  atque  densam,  praesertim  ad  par- 

tem  posteriorem :  ad  anteriorem,  ubi  sit  tenuior, 
tendinosa  expansione  oculi  musculorum,  firmatur. 
Magnitudo,  quam  oculus  in  statu  morboso  posse¬ 
dit,  ejus  extensibilitatem  probat. 


CORNEA. 


H^ec  membrana,  prope  circularis  et  convexa, 
segmentum  sphaericum  format,  et  totum  implet 
cum  scleroticae  membranae  connecti tur :  Tunica 
membranosa  tenuissima  superimponitur,  vocata 
Conjunctiva,  quae  levem  et  splendentem  structu¬ 
ram  in  sano  statu  bene  observandam  praebet. 
Haec  membrana,  constituere  corneam  ipsam,  vi¬ 
detur;  sed  experimento,  viz.  maceratione  in  aqua 
pro  brevi  tempore,  disjungitur,  et  deinde  diffe¬ 
rentia  texturae  ostenditur.  In  fabrica  multum 
differt  unum  ab  altero  ;  cornea  tenuior  nec  fibro¬ 
sam  naturam  habens,  sed  de  lamellis  superimpo¬ 
sitis  modo  indeterminato  formatur,  et  in  cadaveri¬ 
bus  est  facile  has  tunicas  varias  sejungere  ;  etiam 
in  vivis  ubi  pus  aut  sanguis  inter  eas  adsit,  haec 

separatio  observari  potest.  Corneae  lamellae  durae 
et  elasticae  non  frui  usu  nervorum  apparent ;  sed 
si  inducere  argumentum  ab  analogia  liceat,  et 
magno  dolore  hanc  structuram  ingravescente  cum 
inflammatio  accedisset,  nervos  ut  in  aliis  partibus 
existere  credibile  potest.  In  cornea  vasa  sangui- 
fera  nunquam,  sed  exhalantia  et  absorbentia,  ob¬ 
servantur.  In  sana  conditione  corneae,  exudatio 
non  accedit,  quia  absorbentia  humorem  secretum 
celeriter  imbibunt.  Tamen  morte  obveniente 
propter  morbos  lentos,  haec  saepe  efficitur,  et  nisi 
fallor  ejus  fatale  signum  probat.  Alii,  aqueum  hu¬ 
morem  permittere  per  corneam  exudare  credide¬ 
runt  cum  hac  opinione  vero  cel.BiCHAT  dissentit ; 
tamen  in  modo  evidente  post  extremum  vitae  ha¬ 
litum  occurrit,  et  minor  convexitas,  minor  mag¬ 
nitudo  oculi  cum  eo  adjungitur. 


MEMBRANA  CHOROIDEA. 

Hasc  partem  internam  membranae  scleroticae 
vestit,  atque  a  nervo  optico  ad  circulum  ciliare  ex¬ 
tendit.  In  hac  tunica  duo  foramina  observari  pos- 

sunt ;  unum  a  parte  posteriori  angustum,  et  fora¬ 
mini  scleroticae  atque  ingressui  nervi  optici  apta¬ 
tum,  alterum  latum  et  ciliaribus  processis  termi¬ 
natum.  In  humano  genere,  externa  hujus  super¬ 
ficies  nigro  pigmento  sublinitur ;  sed  in  aliis  ani¬ 
malibus,  praesertim  iis  qui  sub  nocte  praedam  quae¬ 
runt,  exempli  gratia  genus  felis,  bubo  et  similia, 
choroidea  est  incolorata  et  splendens.  Hoc  modo, 
ut  quidem  putant,  visum  parum  distinctum,  sed 
qui  ad  praedam  captandum  in  tenebris  sufficiat, 
habent.  Fit  similis  membranae  serosae,  sublato 
ipso  pigmento,  transparens,  sed  ut  bene  videas 
structuram,  processui  macerationis  submittere  ne~ 
cesse  est.  Duobus  laminibus  constat,  sed  post 
macerationem  ita  fit  tenuis,  ut  non  bene  observa¬ 
tur  nisi  maxima  cura.  Haec  membrana  est  vasis 
sanguineis  et  nervis  plena ;  sed  de  natura  intima 
parum  est  cognitum.  Nigrum  pigmentum  iridi 
vicinum  in  quantitate  et  densitate  crescitur  ;  nulla 
glandula  hoc  secernit,  adhuc  observanda ;  sed  ex¬ 
halatione  singulari  producitur.  Papyrus  hoc  pig¬ 
mento  tinctus,  assumptum  colorem  conservat  tam 
pertinaciter,  ut  aer  atmosphsericus  non  eum  de- 
componere  potest ;  et  Bichat  eum  possidere  ta- 


8 


DE  FABRICA  OCULI. 


lem  papyrum  per  sex  menses,  et  ejus  colorem  tam 
distinctum  perinde  ac  si  hodie  tinctum,  asseruit. 


LIGAMENTUM  CILIARE. 

i  _  . 

Terminatur  anterior  choroidae  limbus  cingu¬ 
lo  cellulari,  quod  Orbiculum  Ciliarem  vocant;  cujus 
ope  respondente,  sulco  scleroticae  tenacius  inhaeret, 
et  a  quo  binae  aliae  diversi  generis  membranae,  Iris 
nempe  et  Processus  Ciliares,  tanquam  expansi  or¬ 
bes,  discedunt. 


IRIS. 

Cum  alicujus  hominis,  aut  alii  animalis  atten¬ 
te  oculum,  inspicias,  membra  varie  colorata,  in 
diversas  tibi  potest  observanda,  quae  vocatur  Iris ; 
intra  corneam  posita,  atque  in  ejus  centro  perfo¬ 
rata  foramine,  quod  vel  expandit  vel  contrahit  se¬ 
cundum  adventum  aut  discessum  lucis  ;  huic,  no¬ 
men  Pupillae  anatomici  dederunt.  Similis  velo 
forma,  in  juncturam  scleroticae  cum  cornea  sus- 


DE  FABRICA  OCULI 


9 


penditur  et  in  duas  partes  haud  aquales  dividit. 
Oculi  nigri,  et  coerulei  huic  membranae  varie  picte, 
originem  debent ;  et  in  hominibus  vocatis  “  Alhi- 
noes ”  Anglice,  pigmentum  coloris  expers  adest, 
quod  iis  vultum  tam  singularem  praebet.  Hi  co¬ 
lores  oriuntur  hoc  pigmento,  quo  posterior  superfi¬ 
cies  iridis  vestitur.  Hoc  sublato,  haec  membrana 
in  tota  ejus  extensione  transparens  videatur,  vero 
parum  de  natura  intima  et  causa  proxima  coloris 
cognoscitur.  Iris  magnis  et  variis  dotibus  frui- 
tur.  Sensibilitas  aut  contractilitas  animalis 
structuram  telae  non  formare  videtur,  dum  ejus 
extensibilitas  morbidis  dilatationibus  oculi  plane 
probatur.  Ubi  in  chirurgica  operatione  len¬ 
tis  caliginis,  aut  ubi  pupillam  falsam  et  artifi¬ 
cialem  facere  nos  debet,  nullus  dolor  sentitur,  sed 
similis  aliis  partibus  corporis  in  sana  conditione 
sensibilitatem  haud  fruentibus,  ubi  contraria  acci¬ 
dunt  ea  miris  modis  crescitur.  Motus  ejus  dis¬ 
cessione  aut  accessione  lucis  afficiuntur  :  cum  ad 
flammam  candelae  aut  solem  splendentem  oculum 
dirigas,  vel  etiam  a  tenebris  ad  lucem  claram 
adeas,  iris  subito  mutatur  et  pupilla  contrahitur. 
Si  vero  haec  membrana  in  structura  sit  muscula- 

ris,  quod  est  multum  disputandum,  ejus  fibres  do¬ 
tibus  fruent es  longe  aliter  quam  partibus  similis 
telas  in  corpore,  clare  videantur.  Ubi  aliis  mus¬ 
culis  stimulus  applicetur,  fit  contractio,  et  ibi  lon¬ 
gitudinem  rediguntur,  sed  hic  revera  contractio 
dilationem  facit  et  late  pupillam  expandit. 


PROCESSUS  CILIARES, 

Ab  antiquissimis  anatomicis,  qui  ante  Gale¬ 
num  fuerunt,  processus  ciliares  fuisse  animad¬ 
versos,  et  ab  illis  denominationem  a  pilis  palpe¬ 
brarum,  sive  ciliis,  originem  duxisse,  Galenus 
testatur,  qui  ipse  illos  processus  pro  vasis  tenui¬ 
bus,  ab  uvea  venientibus,  crystallino  humori  in¬ 
sertis,  et  vitreum,  ne  ad  anteriora  excurrat,  coer¬ 
centibus,  habuisse  certe  videtur.  Accuratiore  exa¬ 
mine  adhibito,  in  parte  posteriore  corporis  ciliaris 
in  conspectum  veniunt  striae,  aut  lineolae  tenuis¬ 
simae,  plurimae,  in  homine  vix  conspicuae,  inter  se 
parallelae,  quae  ab  ambitu  convexo  posteriori  cor¬ 
poris  ciliaris  incipiunt,  et  ultra  lineae  spatium  vix 
in  itinere  auctae  procedunt.  Striae  illae  ad  lineae 

fere  distantiam  ab  origine  iridis  sensim  incres¬ 
cunt,  et  prope  ipsum  nexum  iridis  cum  corpore 
ciliare  elevantur  in  plicas,  in  quarum  singulas 
saepe  binae  tamen  striae  coalescere  videntur,  argu¬ 
tae  et  in  aciem  extenuatae,  finem  versus  sensim 
latescentes,  et  crassiores,  magis  prominentes,  et 
aqua  fluitantes,  extra  illam  collapsae,  quae  inspi¬ 
ciendo  per  humorem  vitreum  nondum  depositum, 
exceptis  sulcis  coronae  ciliaris,  sibi  respondenti¬ 
bus,  erectae  et  elevatae  conspiciuntur.  In  proces¬ 
sibus  ciliaribus  patet  eandem  obtinere  fabricam, 
omni  fibra  musculari  expertam,  qua  choroides 
gaudet ;  et  optime  inde  elici  posse  videtur,  proces¬ 
sus  ciliares  nihil  aliud  esse  nisi  ipsas  plicas  cho- 
roidis,  nempe  Choroides,  paulo  retro  illum  lo¬ 
cum  ubi  in  exteriori  facie  annulo  albo  cellulari, 
sub  nomine  Orbicularis  Ciliaris,  sensim  obducitur : 
in  facie  interna  incipit  contrahi,  primum  in  strias 
vix  eminentes  et  conspicuas,  quas  ipsae  demum  in 
plicas  latiores,  fluitantes  et  eminentes  abeunt,  quae 
quidem  fabrica  a  priori  fere  necessaria  videtur. 

MEMBRANA  RETIN/E. 

II/ec  tertium  membranosum  integumentum 
facit,  inter  tunicam  choroideam  et  hyaloideam 
jacens  :  cursum  primae  sequitur.  Haec  ab  nervo 
optico  usque  ad  crystallinum  humorem  extendi¬ 
tur.  Ubi  membrana  sclerotica  nervo  optico  per¬ 
foratur,  haec  undique  expandere  incipit,  et  revera 
ejus  dilatatione  Retina  formatur.  Haec  mem¬ 
brana  eadem  natura  fruens  quam  aliis  nervis,  ta¬ 
men  ab  iis  in  aliquis  dotibus  multum  differt, 
nempe  in  colore  cinerea,  et  tenuitate.  Chemice 
tamen  explorata,  easdem  mutationes  subit :  cum 
acidi  concentrati  applicentur,  ejus  substantia  non 
durescit,  quod  vero  in  aliis  nervis  accidit.  Arte¬ 
ria  Centralis  multos  ramos  huic  membranae  sup¬ 
peditet  ;  prius  coipus  vitreum  intrat  et  haec  sola 
cum  aliis  partibus  oculi  jungit.  In  ipso  retinae 
centro  foramen  rotundum,  diametro  quadrantem 
lineae  aequans,  citrei,  saturatioris  quo  propius  vero 
foramini,  coloris  margine  cinctum  conspicitur. 

DE  OCULI  HUMORIBUS. 

Natura  nihil  frustra  moliens,  oculo  humano 
varios  humores  dedit :  hi  longe  maximum  ei  vo¬ 
lumen  efficiunt,  et  pro  usu  visus  parte  haud  mi¬ 
nimi  offici  funguntur.  Sunt  tres,  nimirum,  V  itreus 
et  Crystallinus,  et  Aqueus.  De  singulis  separatim 
tractabo. 


HUMOR  VITREUS. 

Hic  humor,  ab  similitudine  vitro  ita  vocatus, 
posticam  ac  longe  maximam  globi  partem  implet. 
Ad  partem  posteriorem  atque  ad  ejus  latera,  reti¬ 
na,  non  hactenus  describenda,  tegit ;  dum  lens 
crystallina  et  processus  ciliares  ad  partem  arte- 
riorem  amplectuntur.  Forma  postica  est  convexa, 
etiam  in  circumferentia  partis  anterioris ;  sed  in 
medio  concava,  ut  locum  quo  potest  recipi  lens 
crystallina,  praebeat.  Vitreus  humor,  a  membra¬ 
na  vocata  hyaloidea  non  solum  operitur,  sed  etiam 

in  ejus  fabricam  intrat,  quo  modo  cellulae  forman¬ 
tur,  et  in  iis  vitreus  humor  continetur  :  plurima 
experimenta  tamen  inter  eas  distinctam  separa¬ 
tionem  clare  ostendunt,  et  bene  probant.  Ubi 
cum  forcipe  tenetur,  ne  quidem  minima  guttula 
descendit,  quia  haec  membrana  prohibet ;  sed  punc¬ 
tura  facta,  guttatim  emanat.  Plurima  alia  ex¬ 
perimenta,  si  esset  necessarium  narravissem,  sed 
revera  ab  omnibus  scriptoribus  anatomiae  conces¬ 
sum  est.  De  chemica  natura  Dominus  Che- 
NEVix  hunc  humorem,  linteo  expressum,  parum 
differenter  aquea  humore  mox  describendo,  inve¬ 
nit. 


HUMOR  AQUEUS. 

Hic  humor  eam  partem  oculi  intra  lentem  crys¬ 
tallinam  et  corneam  distendit.  Hoc  spatium  ab 
expanso  iridis  orbe  in  binas  cameras  dividitur,  an¬ 
teriorem,  eamque  capaciorem,  quae  corneam,  ab  iri¬ 
de  separat ;  posteriorem  vero  magis  arctam,  qua 
uvea  a  ciliari  corpore  distat.  In  tractando  de  hoc 
humore  duae  res  sint  considerandae,  nempe  aqueus 

humor  et  ejus  capsula.  Aqueus  humor  in  sana 
conditione  transparens,  similis  limpidas  aquae,  et 
in  diversis  oculis  in  quantitate  multum  differt. 
Quamquam  ignis  eum  in  totum  eum  evaporare 
potest,  tamen  ad  tactum  aliquid  viseidi  praebet. 
Acidi  et  alcohol  non  coagulant,  sed  nitricus,  ni- 
tro-muriaticus  eum  turbant.  Cum  per  aliquod 
tempus  intactus  restat,  ocyus  putrescit  et  foetidum 
odorem  exhalat.  In  morbo  appellato  Hydrophthal- 
mia, magnopere  crescitur  ;  dum  contrario  in  Atro¬ 
phia  diminuitur.  Membrana  ejus  semper  exha¬ 
lans  hunc  humorem  instaurat,  ubi  in  operatione 
lentis  calignis  elabitur,  et  circiter  horas  triginta 
denuo  formatur. 

Capsula  aquei  humoris. — Haec  superficiem 
posteriorem  corneae  vestit,  et  extendens  mag¬ 
na  circumferentia,  iridis  anteriorem  partem  te¬ 
git,  subito  evanescit,  saltem  usque  ad  pupil¬ 
lam  impossibile  investigare  est.  Varia  experimen¬ 
ta  talem  capsulam  existere  clare  probant.  Cum 
in  aqua  fervente  Cornea  locatur,  et  ibi  satis  den¬ 
sitatis  acquirit,  aliquando  hsec  ab  ea  potest  sepa¬ 
rari,  et  tum  capsula  tenuisque  transparens  plane 
videatur. 

DE  FABRICA  OCULI, 


HUMOR  CRYSTALLINUS. 

Ab  antiquissimis  jam  temporibus,  inter  humo¬ 
res  oculi  referunt  lentem  crystallinam,  etsi  cor¬ 
pus  solidum  sit,  ut  qui  ante  Galenum  scripse¬ 
runt,  duntaxat  crystallini  et  vitrei  humores  me¬ 
minerint;  Galenus  autem  tres  primus  propo¬ 
suit  humores,  et  tertium  aqueum  ipse  adjicit.  Hoc 
corpus  pellucidum,  propria  tunica  inclusum,  reci¬ 
pitur  parte  posteriori  depressione  orbiculata  quam 
vitreum  corpus  anterius  habet,  anteriori  vero  parte 
natat  in  camera  posteriori  humoris  aquei.  Lens 
crystallina  in  media  axi  oculi  per  centrum  pupillae 
transeunte,  et  ubi  iris  et  corpus  ciliare  annulum  a 
latere  interno  angustiorem  exhibent,  lentis  cen¬ 
trum  proprius  ad  internum  oculi  angulum  acci¬ 
dere  videtur.  In  humorem  vitreum  ad  usque 
oculi  circulum  maximum  immergitur,  qui  lentem 
in  duas  convexitates  dividit,  multum  certe  inter 
se  inaequales.  Lens  crystallina  ex  plurimis  la¬ 
minis  sibi  succedentibus,  et  squamarum  cepae  in¬ 
star  sibi  incumbentibus,  composita  est.  Steno- 

Nis,  structuram  ejus  lamellatam  primus  animad- 

i 

vertisse  videtur.  Is,  non  solum  in  piscium,  sed 
etiam  in  animalium  calidorum  et  hominis  oculo, 
lentem  ex  lamellis  esse  compositam,  dixit.  La¬ 
mellae  illae,  secundum  experimenta  Leuween- 
hoeckii,  fibris  constat  singulis,  pulcherrimo  or¬ 
dine,  alio  in  aliis  animalibus,  dispositis  et  in 
vortices  intortis.  Sed  in  homine,  Petito  et 
Winslowo  testibus,  res  obscura  est :  experi¬ 
menta  de  hac  re  instituta  satis  probarunt,  quo¬ 
nam  modo  fibrae  ibi  intortae  sint,  quae  squamas 
lentis  componunt. 

